Gedagte vir die dag:  Groei deur die waarheidFoto: pixabay.co.za Nee, ons sal in liefde by die waarheid bly en so in alle opsigte groei na Christus toe. (Efesiërs 4:15) Daar is soveel hulpmiddels wat God gegee het vir ons geestelike groei. Maar ons moet oppas dat dit nie ’n doel op sigself word nie. Gemeenskap met gelowiges is noodsaaklik, maar as dit nie in Christus gesentreer is nie, dien dit geen konstruktiewe doel nie. ’n Bybelstudie is ’n bron van leiding, maar die doel moet altyd wees om die dissipel na Christus heen te wys en Hom te verheerlik. Goeie werke is vir God welbehaaglik, maar hulle kan nooit die plek inneem van ons geloof in Hom nie. Daar kan alleen geestelike groei wees as dit jou hoofdoel is om meer en meer die beeld van Christus te vertoon. Dit behoort die hartsbegeerte van elke Christendissipel te wees. My Here, laat u Heilige Gees só van my besit neem dat ek alleen maar tot u verheerliking sal lewe. Amen.